Львоўскі інстытут эканомікі і турызму

Львоўскі інстытут эканомікі і турызму () — дзяржаўная вышэйшая навучальная ўстанова, падпарадкаваная Міністэрству адукацыі і навукі Украіны, якая размяшчалася ў Львове. Заснаваны ў 1899 годзе загадам аўстра-венгерскага імператара Франца-Іосіфа як Львоўская імператарска-каралеўская гандлёвая школа. 25 чэрвеня 2020 года на падставе распараджэння Кабінета міністраў Украіны інстытут быў далучаны да Львоўскага нацыянальнага ўніверсітэта імя Івана Франко.

 Гісторыя 
У 1899 годзе ў Львове была заснавана навучальная ўстанова пад назвай «Імператарска-каралеўская гандлёвая школа». У 1899—1900 гг. школа часова знаходзілася ў доме С. Скарбэка (сучасны будынак тэатра імя М. Занкавецкай). У 1900 г. для Гандлёвай школы было выдзелена асобнае памяшканне (зараз — будынак аднаго з факультэтаў інстытута на вул. Лесі Украінкі, 39). У 1902—1903 гг. Гандлёвая школа атрымала статус Імператарска-каралеўскай гандлёвай акадэміі. У акадэміі ажыццяўлялі падрыхтоўку спецыялістаў для сферы гандлю і абслугоўвання. У ёй рыхтавалі камерсантаў, купцоў, стэнографаў, вывучалі нямецкую і французскую мовы.

Падчас Першай сусветнай вайны калектыў вымушаны быў эміграваць у Вену, вярнуўшыся ва Украіну часова спыніў навучанне студэнтаў з-за ваеннага часу. І толькі ў 1919 г. Імператарска-каралеўская гандлёвая акадэмія аднаўляе сваю працу і атрымлівае ад новых польскіх уладаў назву «Дзяржаўная гандлёвая акадэмія ў Львове». Месца яе размяшчэння — вул. Скарбкаўская, 39 (цяпер вул. Л. Украінкі, 39).

У верасні 1939 г. пасля ўсталявання ў Львове савецкай улады на базе акадэміі быў арганізаваны тэхнікум савецкага гандлю і тэхнікум грамадскага харчавання. Падчас Другой сусветнай вайны тэхнікумы часова прыпынілі сваю дзейнасць і аднавілі яе ў верасні 1944 г.

24 сакавіка 2004 г. распараджэннем Кабінета міністраў Украіны быў створаны Львоўскі інстытут эканомікі і турызму — вядучая дзяржаўная вышэйшая навучальная ўстанова ў галіне развіцця навукі аб турызме і падрыхтоўцы персаналу для вытворчасці і развіцця турыстычнай і гасцінічна-рэстараннай індустрыі.

 Структура 

 Факультэты 
 Турызму, гатэльнай і рэстараннай справы
 Менеджменту, таваразнаўства і камерцыйнай дзейнасці
 Бухгалтарска-эканамічны

 Кафедры 
 Тэорыі і практыкі турызму
 Гатэльна-рэстараннай справы
 Харчовых тэхналогій і здаровага харчавання
 Менеджменту і камерцыйнай дзейнасці
 Прадпрымальніцтва, таваразнаўства і экспертызы тавараў
 Міжнароднай эканомікі і інвестыцыйнай дзейнасці
 Уліку і фінансаў
 Сацыяльна-гуманітарных дысцыплін
 Натуральна-матэматычных дысцыплін і інфармацыйных тэхналогій
 Замежных моў

 Вучэбная дзейнасць 

Інстытут ажыццяўляе падрыхтоўку спецыялістаў, бакалаўраў і магістраў па спецыяльнасцях:
 турызм
 гатэльна-рэстаранная справа
 менеджмент арганізацый (менеджмент гатэльнай гаспадаркі і турызму, менеджмент гатэльнага і рэстараннага бізнесу)
 харчовыя тэхналогіі і інжынерыя (тэхналогія аздараўленчага і прафілактычнага харчавання)
 улік і аўдыт (улік і фінансы ў гатэльна-рэстаранным і турыстычным бізнэсе)
 міжнародная эканомікі (міжнародны турызм)
 таваразнаўства і камерцыйная дзейнасць (кіраванне таварнымі сістэмамі і мерчандайзинг)
 таваразнаўства і экспертыза ў мытнай справе

У інстытуце ажыццяўляецца падрыхтоўка на дзённай і завочнай формах навучання па дзяржаўнай замове і па кантракце. Па заканчэнні інстытут выдае дыпломы дзяржаўнага ўзору.

Катэгорыя:Вышэйшыя навучальныя ўстановы Львова
Катэгорыя:Універсітэты паводле алфавіта